Број: 02/4.01-13-011-577-1/15

Датум: 15. април 2015. године

На основу члана 48. Пословника Народне скупштине Републике Српске („Службени гласник Републике Српске“, број 31/11), Одбор за праћење стања у области пензијско - инвалидског осугурања подноси Скупштини **сљедећи**

**И З В Ј Е Ш Т А Ј**

**о разматрању** **Приједлога Програма рада Народне скупштине Републике Српске**

**за 2015. годину**

Четврта сједница Одбор за праћење стања у области пензијско-инвалидског осигурања, на којој је разматран**Приједлог Програма рада Народне скупштине Републике Српске за 2015. годину,** одржана је 15. априла 2015. године.

Сједници су присуствовали: Илија Стеванчевић предсједник, Ненад Кузмић, Драго Тадић, Славиша Марковић, Раде Ракуљ, Здравко Крсмановић и Слободан Брдар, чланови Одбора.

Оправдано одсутни били су: Ненад Стевандић и Бранко Бутулија, чланови Одбора.

Након проведене расправе чланови Одбора су једногласно заузели став да за поменути Пријелог постоје претпоставке за разматрање на 3. редовној сједницу Народне скупштине Републике Српске.

У складу са чланом 40. и 41. Пословника Народне скупштине Републике Српске („Службени гласник Републике Српске“, број 31/11), Одбор једногласно предлаже сљедеће **амандмане**:

**АМАНДМАН I**

„У Приједлогу Програма рада Народне скупштине Републике Српске за 2015. годину, у поглављу II КВАРТАЛ (април-јуни), ЗАКОНОДАВНИ ДИО, тачка 31. мијења се и гласи:

**Закон о измјенама и допунама Закона о пензијском резервном фонду.**

Обрађивач: Министарство Финансија (приједлог Одбора за праћење стања у области пензијско-инвалидског осигурања).“

Образложење

У припреми Приједлога Програма рада Народне скупштине Републике Српске за 2015. годину дошло је до техничке грешке.

**АМАНДМАН II**

„У Приједлогу Програма рада Народне скупштине Републике Српске за 2015. годину, у поглавњу II КВАРТАЛ (април-јуни), ТЕМАТСКИ ДИО, тачка 26. Информација о материјалном положају пензионера за 2014. годину, обрађивач: Удружење пензионера Републике Српске (приједлог Одбора за праћење стања у области пензијско-инвалидског осигурања) се брише, а иста се додаје у поглавље III КВАРТАЛ, ТЕМАТСКИ ДИО и постаје тачка 19.“

Образложење

У припреми Приједлога Програма рада Народне скупштине Републике Српске дошло је до техничке грешке.

На основу члана 48. став 5. Пословника Народне скупштине Републике Српске за извјестиоца је одређен Здравко Крсмановић, замјеник предсједника Одбора.

**ПРЕДСЈЕДНИК ОДБОРА**

**Илија Стеванчевић**

Број: 02/4.01-13-011-577-2/15

Датум: 15. април 2015. године

На основу члана 48. Пословника Народне скупштине Републике Српске („Службени гласник Републике Српске“, број 31/11), Одбор за праћење стања у области пензијско - инвалидског осугурања подноси Скупштини **сљедећи**

**И З В Ј Е Ш Т А Ј**

**о разматрању** **Информације о реализацији Основа програма социјалног збрињавања радника јануар-децембар 2014. године**

Четврта сједница Одбор за праћење стања у области пензијско-инвалидског осигурања, на којој је разматрана**Информације о реализацији Основа програма социјалног збрињавања радника јануар-децембар 2014. године,** одржана је 15. априла 2015. године**.**

Сједници су присуствовали: Илија Стеванчевић предсједник, Ненад Кузмић, Драго Тадић, Славиша Марковић, Здравко Крсмановић, Раде Ракуљ и Слободан Брдар, чланови Одбора.

Оправдано одсутни били су: Ненад Стевандић и Бранко Бутулија, чланови Одбора.

Образложење **Информације о реализацији Основа програма социјалног збрињавања радника јануар-децембар 2014. године,** поднијела је Мира Васић, представница Министарства рада и борачко-инвалидске заштите.

Након проведене расправе чланови Одбора су једногласно заузели став да, за поменуту Информацију, постоје претпоставке за разматрање на 3. редовној сједници Народне скупштине Републике Српске.

На основу члана 48. став 5. Пословника Народне скупштине Републике Српске за извјестиоца је одређен Здравко Крсмановић, замјеник предсједника Одбора.

**ПРЕДСЈЕДНИК ОДБОРА**

**Илија Стеванчевић**